झंग बिरादरी की रामलीला आज से, चल समारोह 14 को
ग्वालियर| झंग बिरादरी का रामलीला उत्सव मनौतियों का सच्चा दरबार है। जो सच्चे दिल से मन्नत मांगता है, भगवान उसकी मन्नत पूरी करते हैं। ऐसी मान्यता है कि जिसकी मन्नत पूरी होती है वह व्यक्ति किन्नर का रूप धारण कर रामलीला के लिए नेग मांगता है। इसी परंपरा को आज भी समाज के लोग निभा रहे हैं। रामलीला का शुभारंभ मंगलवार को जिंसी नाला नंबर-1 शिवाजी मार्ग पर रामजन्म के साथ होगा।
यह जानकारी यशपाल बत्रा, गोविंदराम जुनेजा, मोहनलाल अरोरा, किशनगोपाल मिगलानी ने पत्रकारों को दी। रामलीला में भरत का किरदार निभाने वाले प्रमोद पाहवा ने बताया कि 18 साल पहले उन्हें संकटों का सामना करना पड़ा था। उस दौरान उन्होंने मनौती मांगी थी। मन्नत पूरी होने पर उन्होंने किन्नर का रूप धारणकर घर-घर जाकर नेग मांगा था।
कई बाजारों से निकलेगा चल समारोह: आदर्श रामलीला समिति द्वारा भगवान राम का राज तिलक करने के साथ चल समारोह निकाला जाएगा। जो फालका बाजार, पाटनकर बाजार, दौलतगंज, महाराज बाड़ा, सराफा बाजार, जिंसीनाला होते हुए रामलीला स्थल पर समाप्त होगा।
hin_Deva hin_Deva hin_Deva hin_Deva